Ћосић често разговара са Александром Ранковићем и преноси у свој дневник Ранковићево сведочење о значајним догађајима у којима је учествовао: бици на Неретви, десанту на Дрвару, Кадињачи, Авноју, оснивању партизанских одреда, Голом отоку, случају Арса Јовановића, случају Милована Ђиласа и другим темама и догађајима којима је Ранковић био непосредан сведок. Он у више наврата обелодањује Ћосићу Титов кукавичлук и деспотизам, описујући како је званична комунистичка историја „штелована“ да Тита представи у што бољем светлу.